JHL 444 ry Jäsenkirje

Tervehdys!

Saarijärven seudun JHL 444 ry lähestyy sinua nyt näin sähköisesti vuosittaisella jäsenkirjeellään. Tässä kirjeessä kerromme ajankohtaisista asioista sekä jäseneduistamme vuodelle 2020.

Tämä kevät on aktiivinen kevät työehtosopimusneuvotteluissa. Kun saat tämän kirjeen, ovat neuvottelut parhaillaan käynnissä.

JHL tavoittelee paitsi KIKY:n poistoa myös tuntuvia palkankorotuksia, jotka parantavat ostovoimaa. Korotusten tulee kuroa umpeen palkkaeroja julkisten alojen ja teollisuuden välillä. JHL tavoittelee tällä kierrokselle myös ratkaisuja, jotka parantavat työhyvinvointia. Esimerkiksi perhevapaita pitää kehittää ja opiskelua työn ohessa helpottaa.

Toivomme, että yhdistyksemme jäsenet seuraavat aktiivisesti neuvottelutilannetta ja ovat omalta osaltaan valmiita tarvittaessa toimimaan tavoitteiden saavuttamiseksi!

Yhdistys teki syyskokouksessa toimihenkilövalinnat vuosille 2020–2021. Aktiivisia toimijoita yhdistykseen tarvitaan kuitenkin lisää! Mikäli uusia toimijoita ei löydy kuluvan kauden aikana, joudumme aloittamaan yhdistysrakenteen selvittelyprosessin. Tämä tarkoittaa sitä, että yhdistyksemme liittyy pohjoisen keski-suomen alueella toimivaan toiseen yhdistykseen.

***Jäsenetuja vuodelle 2020:***

Tarjoamme edelleen jäsenille 5 kpl smartum liikunta- ja kulttuuriseteleitä. Smartum- setelit jaetaan kevään aikana. Seuraa siis yhdistyksemme facebook- ja kotisivuja, siellä ilmoitetaan seteleiden jakoajankohta, noutopaikka sekä noutopäivät.

Toukokuussa teemme jäsenretken Viroon Turin kukkamarkkinoille. Retken ajankohta on 14.–16.5.-20. Heinäkuussa on jäsenretki Pärnuun ja tämän retken ajankohta on 9.-12.7.–20. Näistä retkistä ilmoitamme paikallislehdissä. Ilmoittautuminen retkille tapahtuu ilmoitusten julkaisemisen jälkeen ohjeen mukaisesti.

Tärkein jäsenetu, jonka liittomme ja yhdistyksemme tarjoaa, on toimiva edunvalvonta. Vastuu edunvalvonnan toimivuudesta on myös jäsenillä itsellään. Viestiä työpaikolta on tultava, jotta tiedämme mitkä asiat ovat ajankohtaisia ja mitä työn arjessa tapahtuu!

Terveisin JHL 444 ry:n hallitus